**Balada Emigrantului Grăbit (Parodie)**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu gata sunt de plecare

Mi-am scos paşaportul şi viza

Dar nu ştiu tărâmul spre care

Mi-oi duce de-acuma valiza.

Nu ştiu de soarta m-o duce

Spre alte limanuri mai bune

De stea-n Hollywood voi ajunge

Sau în Spania la cules de căpşune.

Nu ştiu ce semn de-ntrebare

Ce vis sau coşmar am acum

De este-nţelept sau eroare

Să plec nebuneşte la drum.

Da-n hrubă la mine nu-i soare

Ṣi nici n-aş vrea să mă-nsor

Ca barza din cuib călătoare

Vreau să cutreer, să zbor.

Am stat la mansardă o vreme

Intr-un bloc din Piaţa Chibrit

Ṣi noaptea şi ziua devreme

Am fost deopotrivă pilit.

Mai sus, într-un fel de cămară

Făceau cu de-a rândul mâncare

Amici întorşi „de afară”

Ca păsări pe mări călătoare.

O tipă spoită cu cretă

Fusese studentă în Franţa

O doamnă bătrână, discretă

Ṣi-un june din portul Constanţa.

De-acolo-ntr-o noapte cu stele,

Mi-am pus geamantanul la tren

Ṣi am plecat de plăcere

Dar viaţa de-atunci mi-e infern.

Ţin minte acuma şi gara

Pereţii cu artă graffiti

Unde dormeam de cu seara

Lângă unii sosiţi din Tahiti.

Vedeam lăcrimând cu lumină

Un bec ca un ochi de neon

Coloane de fier şi rugină

Ṣi stâlpi de chirpici şi beton.

Am stat la un unchi de la Roma,

Dar unde n-am stat, şi-n ce hal?

Ṣi fiindcă nu făceam norma

M-au pus pe concediu total.

La coana Zizica-n verandă

Era de tutun să mă-înnec

Ea era şi ea emigrantă

Bărbatu-i era un zevzec.

La Chicago, Toronto, Alaska

In Patagonia după comfort

La Barcelona, Madrid, ţara bască

Am mers să-mi găsesc vre-un resort.

La urmă am tot colindat

Prin America după trai mai comod

Până când am paraşutat

Pe strada Rocky River Road.

Ce nu gătea la pomeni preoteasa

Hrana nu m-a costat mai nimica

Părintele Jonny-şi găsise mireasa

La Mânăstirea Cernica.

Nu m-am întors de-atuncea acasă

Primind de la welfare suport

Ṣi ţoale şi casă şi masă

Mijloace-n comun de transport.

Dar seara m-ajunge din urmă

Aici n-am mamă, n-am frate,

Sânt mielul cel slab după turmă

Ṣi dorul de ţară mă roade.

Mă-ntorc deci la vatră, acasă

Adesea în taină mi-am zis

Durerea de aripi m-apasă

Nu ştiu de-i aevea, sau vis?

Copyright © 2017 Marin Mihalache